
	Относно раздел 1 „Проблем/проблеми за решаване“:
С цел по-добра яснота предлагаме всеки идентифициран проблем да се синтезира в едно изречение преди съответното изложение от раздел 1.1. Обръщаме внимание, че примерни формулировки на проблем могат да бъдат „несъответствие с…“ или „липса на…“. Формулировката „необходимост от…“ предполага извършване на конкретно действие още преди да бъде извършена оценка на въздействието. С цел коректност на представянето в раздела, предлагаме преформулиране на идентифицираните проблеми.
Препоръчваме в представянето на Проблем № 3 да бъдат включени конкретни примери или друга относима информация, която да доказва, че се наблюдават затруднения в работата на посочените структурни звена или в оперативното изпълнение на функциите и задачите на Министерството на отбраната.



	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.

	**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.

	[bookmark: _GoBack]****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

	
И.Ф. ДИРЕКТОР НА ДИРЕКЦИЯ „КООРДИНАЦИЯ И 
МОДЕРНИЗАЦИЯ НА АДМИНИСТРАЦИЯТА“:
(Съгласно Заповед № Н-414/13.03.2025 г.)

